Suikerreus verloor van sy smaak | Netwerk24
Suikerreus verloor van sy smaak
Deur Francois Williams 09 November 2018 11:42
Die suikergroep Tongaat Hulett waarsku sy bedryfswins vir die halfjaar tot einde September gaan 64% laer wees as die R1,471 miljard wat 'n jaar gelede behaal is.
Suikerriet op plaas in Mkuze, KwaZulu-Natal.
Die laer bedryfswins is te wyte aan eiendomstransaksies wat nog nie afgehandel was teen einde September nie, het Tongaat in 'n Sens-verklaring gesê.
Boonop het marktoestande in die Suid-Afrikaanse en Mosambiekse suikerbedrywighede sy omset en suikerrietwaardasies negatief geraak.
Tongaat verwag nou 'n wesensverlies van R87 miljoen, teenoor die vorige vergelykende tydperk se wesensverdienste van R661 miljoen.
'n Wesensverlies per aandeel van 74c word verwag teenoor die wesensverdienste per aandeel van R5,74 'n jaar gelede.